kardosdrur/scandi-wiki huggingface dataset:
Held og lykke, Charlie!

Held og lykke, Charlie! (orginaltitel: Good Luck Charlie) er en amerikansk komedieserie som sendes på Disney Channel. Serien handler om familien Duncan som lever i den Amerikanske by Denver. Seriens hovedperson er Teddy Duncan (spillet af Bridgit Mendler) som i hver episode laver en videodagbog til hendes lillesøster Charlie, for at forberede hende på hvad der venter hende når hun bliver teenager / ældre, når Teddy bliver ældre og skal på Jhale laver Teddy den sidste dagbog og hende og Ex Kæresten Spenser finder sammen igen, og Teddy tager på Jhale.

Handling

Afsnit

Personer 

 Teddy DuncanTeddy R. Duncan (Bridgit Mendler) er Charlies eneste søster, og den næstældste af Duncan-børnene, og den mest ansvarlige. I serien følger man både Teddys kærlighedsliv og hendes forhold til familien. Teddy er en teenagepige der altid passer sin skole, og hun elsker sin lillesøster Charlie over alt på jorden.
 PJ (Jason Dolley) er storebror, og den ældste af Duncan-børnene, dog ikke særlig moden. PJ og hans søster Teddy skændes ofte, men elsker hinanden meget højt. PJ arbejder som udbringer ved den fiktive fastfoodrestuarant ved navn Kykkeliky. Man ser ham ofte hænge ud med sin lillebror Gabe.
 Gabe (Bradley Steven Perry) er den mellemste af Duncan-børnene. Han er klog af sin alder, men er dog stadig en mester i at lave ballade. Gabe var den i familien der var mindst glad, da hans lillesøster Charlie kom til familien, og han dermed ikke var den yngste længere.
 Charlie (Mia Talerico) er hende serien er opkaldt efter. I serien følger man Charlie fra da hun var helt lille, til hun ligeså roligt er blevet lidt ældre, igennem seriens sæsoner. Charlie er elsket af alle undtagen sin storebror Gabe, som blev jaloux da Charlie blev født. Han er dog begyndt at elske Charlie, ligesom alle de andre.
 Amy (Leigh-Allyn Baker) er mor, og gift med Bob Duncan. Hun er den mest egoistiske af dem alle i familien, og elsker at være midtpunkt. Amy arbejder som sygeplejeske, og er mor til 5.
 Bob (Eric Allan Kramer) er far, og gift med Amy Duncan. Han er meget stolt af sit job som skadedyrsbekæmper hos sit ejet firma ved navn Bob's farvel til kryb.
 Toby (Logan Moreau) er det femte og yngste af Duncan-børnene. Han blev først født i sæson 3.

Danske stemmer 
Teddy Duncan : Tine midtgaard

Pj Duncan : Christoffer Skov

Gabe Duncan : Tobias Staugaard

Amy B. Duncan : Pernille Schrødder

Bob Duncan : Morten Staugaard

Referencer

Eksterne henvisninger 
 Officiel hjemmeside
 

Tv-serier fra Disney
Ungdomsserier fra USA
Komedieserier fra USA
Amerikanske tv-serier fra 2010'erne
Tv-programmer fra Disney Channel
Jens Sætter-Lassen

Jens Frederik Sætter-Lassen (født 6. februar 1986) er en dansk skuespiller. Jens Sætter-Lassen er student fra Ordrup Gymnasium og er uddannet skuespiller fra Statens Teaterskole. Desuden har han lagt stemme til Tumle i Den Lille Havfrue i 1998.

I 2014 spillede han Peter i DRs stort anlagte historiske dramaserie 1864, der er instrueret af Ole Bornedal. Det er den dyreste produktion DR nogensinde har produceret.

I 2019 begyndte Jens at livestreame på platformen Twitch, hvor han bl.a. spiller computerspillet Counter-Strike og gør brug af sine kompetencer inden for skuespil i form af Talkshows mm. Jens er også formand for en organisation ved navn +1 CHATTITUDE, som tilstræber en god tone på nettet, med plads til sjov og selvironi, og som Jens selv skriver: "Det handler om at reagere både, når folk ikke taler pænt, men egentlig også når folk taler pænt. På den måde kan vi også skabe et stærkere og mere kærligt sammenhold". Jens går under navnet wonderbai på sin egen Twitch-Kanal.

I 2023 spillede han den unge C.F. Tietgen i den dramadokumentariske serie Matadorerne på DR i 2023.

Privat
Han er søn af skuespillerne Vibeke Hastrup og Søren Sætter-Lassen. 

Han er gift med skuespillerkollegaen Neel Rønholt. Sammen har de datteren Ellen, der blev født i 2014. I slutningen af februar 2018, blev de forældre til datteren Franka.

 Film 
 Alletiders Nisse (1995)
 Alletiders Julemand (1997)
 Olsenbandens første kup (1999)
 Lærkevej (2010)
 ID:A (2011)
 Borgen 3 (2013)
 1864 (2014)
Euroman (Short, 2015)
 Badehotellet (2016-2019)
 Bedrag (2016)
 1864 - brødre i krig (2016)
 Thorn (2017)
Gidseltagningen (2017)
Nipskanalen (2018)
Sygeplejeskolen (2019-2021)
Grethes jul (2020)
Fogedretten (2021)
Fars Drenge (2021)
Skyggen i mit øje (2021)
Matadorerne (2023)

 Teater 
 Mågen (2011) på Det Kongelige Teater
 Fakiren fra Bilbao (2012) på Folketeatret
 Tartuffe (2012) på Grønnegårds Teatret
 Diva Min'' (2012) på Teater V
 Glasmenageriet (2015) Folketeatret
 Lille mand hva nu? (2015) Folketeatret

Referencer

Eksterne henvisninger 

 

Skuespillere fra Danmark
Tegnefilmsdubbere fra Danmark
Studenter fra Ordrup Gymnasium
Smetana (mejeriprodukt)

Smetana er et mælkeprodukt fra Central- og Østeuropa, der er produceret af uhomogeniseret syrnet piskefløde. Undertiden opfattes smetana som værende af russisk oprindelse. Det er et syrnet flødeprodukt der minder om cremefraiche (28%). Men da smetana er uhomogeniseret, skiller det ikke når det koges eller bruges i varme retter. De mest anvendte smetana har 15% - 30% fedtindhold og er mere syrlig end cremefraiche.

Brugen af smetana 
Smetana er meget brugt i mange østeuropæiske køkkener: i forretter, hovedretter, supper og desserter. For eksempel kan det være blandet i supper, grøntsags- og kødretter, serveret med pelmeni eller pierogi, eller bruges som fyld i krydrede pandekager. Smetana kan være blandet med hytteoste, løg, paprika og andre krydderier til en pikant-lignende smelteost og spises på brød. Da smetana ikke skiller ved høje temperaturer som cremefraiche, anvendes det bl.a. til kød- eller grøntsagsgryderetter eller andre retter, der kræver en lang tilberedningstid i ovnen.

Ungarske kokke bruger smetana (ungarsk tejföl eller tejfel) i saucer som paprikas og i opskrifter som skinke-fyldte pandekager (palacsinta). Den nuværende tendens til at reducere fedtindholdet i mejeriprodukter har medført at smag og konsistens af mange mejeriprodukter er forandret. For at efterligne smetana, anbefaler ungarske kogebøger at anvende cremefraiche blandet med piskefløde (38 - 40% mælkefedt).

Smetana er meget udbredt i det finske køkken og i Karelen og Ingermanland. I ukrainsk og russiske køkken tilsættes smetana ofte til borsjtj og andre supper, og bruges til vareniki og pelmeni.

Schmand er typisk for nogle lokale tyske køkkener, især i Hessen og Thüringen. Bemærkelsesværdig er, at det ikke kun anvendes i krydrede retter, men også i kager som Schmandkuchen og desserter.

Smetanas fedtindhold varierer fra 10%-70%. De mest almindelige smetanas i supermarkederne har 10%-40% fedtindhold. Tilsætning af fortykningsmidler som gelatine er ikke forbudt, men betragtes som snyd, og produktet anses for ringere og uegnet til madlavning, da nogle opskrifter let ødelægges hvis der er tilsat fortykningsmiddel.

Kilder

Eksterne henvisninger 

Mad fra Litauen
Mad fra Polen
Mad fra Rusland
Mad fra Ukraine
Syrnede mejeriprodukter
Fløde
Ungdomssvin

Ungdomssvin er en ungdomsserie som endnu ikke har en fastlagt premieredato, men vil blive vist på TV2 Zulu.

Medvirkende 
 Casper Christensen
 Marco Ilsø

Eksterne henvisninger 
 Ny tv-serie fra Casper, www.berlingske.dk, 9. juli 2010

Tv-programmer fra TV 2 Zulu
Danske tv-serier fra 2010'erne
Frit fald (film)

Frit fald (alternativ titel Den der hvisker) er en dansk film instrueret af Heidi Maria Faisst. Filmen er en ungdomsfilm, der handler om den 14-årige pige Louise, der for at komme tæt på sin mor, tilegner sig en livsstil med fester, natklubber, stoffer og sex. Filmen er produceret af Zentropa, og havde premiere i 2011.

Medvirkende 
 Frederikke Dahl Hansen
 Anne Sofie Espersen
 Kirsten Olesen
 Niels Skousen
 Dar Salim
 David Dencik
 Marco Ilsø
 Coco Hjardemaal
 Victoria Carmen Sonne
 Søren Christiansen
 Max-Emil Nissen

Eksterne henvisninger 
 

Danske film fra 2011
Dramafilm fra Danmark
Robertprisen for årets børne- og familiefilm
Hedegårdskirken

Hedegårdskirken ligger i Ballerup ca. 14 km V for Københavns centrum (Region Hovedstaden).

Eksterne kilder og henvisninger 
 Hedegårdskirken på KortTilKirken.dk

Kirker i Ballerup Kommune
Kirker i Helsingør Stift
Kirker i Københavns Amt
Vestkirken (Ballerup)

Vestkirken ligger i Ballerup ca. 16 km V for Københavns centrum (Region Hovedstaden).

Vestkirken er tegnet af arkitekt Svend Høgsbro og opført 1972-73

Eksterne kilder og henvisninger 

 Vestkirken på KortTilKirken.dk

Kirker i Ballerup Kommune
Kirker i Helsingør Stift
Kirker i Københavns Amt
Etableret i 1973
Digby

Digby (født 4. maj 1997 på slottet Berleburg i Tyskland, død 3. oktober 2020 i Berleburg.) var en mørkebrun varmblods vallak, som Nathalie zu Sayn-Wittgenstein-Berleburg vandt dansk bronzemedalje med i holdkonkurrencen i dressur ved de Olympiske lege 2008 i Hongkong. 

Digby blev opdrættet og ejedes af prinsesse Benedikte. Den var efter faderen Donnerhall, moderen Øxenholm Pamina og morfaderen Sandro. Den blev kastreret sent (4. maj 2006) og bibeholdte derfor sit hingstepræg og udstråling. Kastreringen var en konsekvens af dens koncentrationsproblemer ved stævnerne. Den blev aldrig brugt i avlen.

Efter EM i ridning i Herning 2013 gik Digby på pension. Han døde (aflivet) 2020 på grund af en tarmsygdom.

Meriter 
 2006 Grand Prix-debut og deltager på danske VM-hold i Aachen, der sluttede på en 4. plads
 2007 Flere Grand Prix-sejre og DM-bronze
 2008 Nummer 8 i World Cup-finalen og bronze med det danske OL-hold i Hongkong

Referencer

Kilde 
 Avl og sport – Portræt af Månedens sportshest: Digby -en af verden bedste 

Berømte heste
Ridesport under sommer-OL
Partido del Trabajo

Partido del Trabajo (Arbejderpartiet) er et demokratisk socialistisk politisk parti i Mexico som blev stiftet den 8. december 1990.

Præsidentkandidater

(1994): Cecilia Soto
(2000): Cuauhtémoc Cárdenas Solórzano*
(2006): Andrés Manuel López Obrador*

 (*) I koalition med PRD

Politiske partier i Mexico
Socialistiske partier
Etableret i 1990
Oppmannasjön

Oppmannasjön er en næringsrig sø i Kristianstads kommun i det nordøstlige Skåne vest for Ivösjön.

Søens overflade måler 15 kvadratkilometer, og den ligger cirka 6 moh.. Største dybde er 15 meter. Største tilløb er Arkelstorpsån ved Arkelstorp længst mod nord. Afløbet sker via en kort kanal til Ivösjön ved Bäckaskog slot. Før søsænkningen i 1887 var vandniveauet 2,1 meter højere. Da gik åen tværs gennem Bäckaskogs slot.

Den nordlige del af søen omgives af urskovsagtig løvskov. Mod syd findes et åbent landbrugslandskab med Karsholms slot på den vestlige side. Søen er fiskerig med mange arter, f.eks. gedde, aborre, ål, suder, brasen og pigsmerling.

Langs bredderne vokser siv. Ved Kiaby længst mod syd findes et badested. År 1939 fandtes Bäckaskogskvinnan, en kvinde begravet for mere end 9000 år siden, ved stranden nær Barum. Graven findes for tiden på Historiska museet i Stockholm.

Eksterne henvisninger
 Fiskeföreningen

Søer i Skåne
Manzanillo I kraftværk

Manzanillo I kraftværk , også kendt under navnet General Manuel Álvarez Moreno, er et kombineret olie- og gaskraftværk i Mexico. Det har en installeret produktionskapacitet på 1200 MW fordelt på 4 turbiner i ét anlæg. Anlægget blev påbegyndt omkring 1975 og stod færdigt i 1982. Brændselkilderne er naturgas og olie. Dette er et af landets største kraftværker målt efter installeret effekt.

Oliekraftværker i Mexico
Gaskraftværker i Mexico
Det Frugtbringende Selskab

Det Frugtbringende Selskab (ty. Die Fruchtbringende Gesellschaft, lat. societas fructifera) var et tysk litterært selskab grundlagt 1617 i Weimar af tyske lærde og adelsfolk, en efterligning af lignende grupperinger som Accademia della Crusca i Firenze. Der opstod også sådanne selskaber i Frankrig og England. Selskabets hovedformål var at standardisere det tyske sprog som et folkeligt sprog og fremme dets anvendelse som lærd og litterært sprog.

Det kendes også som Palmenorden, "Palmeordenen", fordi dets emblem var den dengang eksotiske "frugtbærende" kokospalme.

"Som sprogforsker hørte Peder Syv til en lille kreds af danske
mænd, som, delvis under indflydelse af dette
"frugtbringende selskab", Opitz og
Harsdorffer, begyndte at virke for modersmålets
ret."

Eksterne henvisninger

  Tekster på Wikisource 

Note

Etableret i 1617
Akademier
Tysk sprog
Litteratur fra Tyskland
Jan Østergaard

Jan Østergaard (4. juli 1961 – 21. december 2011) var en dansk fodboldtræner, der var træner for Thisted FC. Han havde flere topjobs i klubben Viborg FF, ligesom han var cheftæner i Struer BK, Holstebro BK, Thisted FC, Skive IK, Hobro IK og IK Skovbakken.

Referencer 

Fodboldtrænere fra Danmark
Fodboldtrænere fra Thisted FC
Fodboldtrænere fra Skive IK
Fodboldtrænere fra Viborg FF
Fodboldtrænere fra Hobro IK
Freden i Breslau

Freden i Breslau eller Forfreden i Breslau blev indgået den 11. juni 1742 i Breslau mellem Preussen og Østrig og var en foreløbig fred, som afsluttede Den første schlesiske krig. Freden i Breslau blev bekræftet ved freden i Berlin.

Efter at have tabt slaget ved Chotusitz besluttede den østrigske kejserinde Maria Theresia ikke at splitte sine kræfter og snarest slutte fred med den preussiske kong Frederik den Store. Forhandlingerne kom i stand ved engelsk formidling og blev ført af minister Heinrich von Podewils for Preussen og lord Hyndford for Østrig.

Det blev aftalt, at Habsburgerne skulle afstå Nedre Schlesien og Øvre Schlesien til Oppa og det bøhmiske grevskab Glatz til Preussen. Fyrstedømmet Teschen på begge sider af Oppa og størstedelen af fyrstedømmerne Troppau og Jägerndorf forblev østrigsk. Preussen forpligtede sig til at forlade forbundet mod Østrig og overtog den østrigske gæld i Schlesien til England på 1,7 millioner gylden.

Den 28. juli 1742 blev den endelige fredstraktat undertegnet i Berlin.

Tysklands historie
Østrigs historie
Fredsaftaler
Schlesien
Begivenheder i 1742
Wrocław
Historiska museet

Statens historiska museum, eller Historiska museet, er et museum i Stockholm i Sverige. Museet ligger i krydset Narvavägen /Linnégatan i bydelen Östermalm i Stockholm. Museumsbygningen blev bygget 1934-39 af arkitekterne Bengt Romare og Georg Scherman.

Museet er Sveriges ledende historiske museum. Det er et ansvarsmuseum, med overordnet ansvar for arkæologiske fund og kirkekunst.

Museet blev etableret i 1934. Dets samlinger var tidligere en del af Sveriges Nationalmuseum, som i dag er et rent kunstmuseum. For at afhjælpe museets mangeårige trange lokalesituation, blev det i 1929 foreslået at en grund ved Storgatan kunne være egnet for en fremtidig Statens historiska museum. En arkitektkonkurrence i 1930 blev gennemført uden en vinder, men Romare og Scherman fik andenpræmien, og opgaven med at videreudvikle deres forslag i samarbejde med bygherren, Riksantikvarieämbetet.

Galleri fra guldrummet

Eksterne henvisninger 

 historiska.se

Museer etableret i 1866
Bygninger, konstruktioner og anlæg i Stockholm
Museer i Sverige
Schlesiske krige

De schlesiske krige (Schlesische Kriege) er de tre krige, som Frederik 2. af Preussen 1740—63 førte imod kejserinde Maria Theresia af Østrig og hendes forbundsfæller om Schlesien, som indtil da havde været underlagt de østrigske habsburgere. Krigene endte med, at Frederik 2.s erobring af Schlesien blev stadfæstet, og området blev indlemmet i Preussen.

De Schlesiske krige blev indledt med den Første schlesiske krig (1740 og 1742), hvor Frederik den 2. erobrede størstedelen af den østrigske provins Schlesien. Ved den Anden schlesiske krig (1744-1745) angreb Frederik 2. atter for at erobre de resterende af Maria Theresias besiddelser i Schlesien, uden dog at opnå ændring i status quo. Preussens deltagelse i Syvårskrigen (1756–1763) kaldes i Tyskland Tredje Schlesiske krig.

Eksterne henvisninger 
 Salmonsens Konversationsleksikon, 2. udgave, Bind XXI (1926), s. 22-23; opslag: Schlesiske Krige

Tyske krige
Østrigske krige
Schlesien
Effektivt Landbrug

Effektivt Landbrug er et dansk dagblad, der udkommer fem gange om ugen, tirsdag-lørdag. Avisen skriver, som navnet antyder, om landbrug og er målrettet mod professionelle landmænd.

Avisen har hovedsæde i Langeskov på Fyn, og den betegner sig selv som landbrugets uafhængige avis, da den ikke har bånd til nogen af landbrugets mange organisationer, som for eksempel Landbrug & Fødevarer og Bæredygtigt Landbrug. Den udgives af L-Mediehus, som også står bag de regionale annoncefinansierede landbrugsaviser Landbrug Fyn, Landbrug Syd, Landbrug Nord og Landbrug Øst.

Ifølge Effektivt Landbrug selv, så sikrer den danske erhvervslandmænd, organisationer og politikere et dagblad, som er uafhængigt og fagligt velfunderet med debat og orientering om struktur og udvikling i dansk landbrugserhvervspolitik, samfundsforhold i øvrigt samt Danmarks position i forhold til udland og udenlandske markeder, fødevarepolitik og naturinteresser.

Effektivt Landbrug behandler ligeledes artikler vedrørende fødevareproduktion, landskabsforvaltning, miljøforvaltning og de dertil knyttede interessesfærer, erhvervsudvikling i landområder, beskæftigelse, finansiering, markedsforhold fra en dansk vinkel. Dagbladet fås i abonnement - både digitalt og på tryk.

Første udgivelse af avisen var i maj 1970. 

Effektivt Landbrug er ikke tilmeldt Pressenævnet og klager over indholdet i den elektroniske avis skal derfor ikke behandles via Medieansvarslovens bestemmelser, men efter den almindelige Retsplejelov.

Dagblad 
Effektivt Landbrug blev som første landbrugsavis dagblad i august 2005. Indtil da havde avisen været en ugeavis med fast udgivelse hver lørdag.
Konkurrenten Landbrugsavisen fulgte med og skiftede i september 2005 også fra ugeavis til dagblad. Grunden til de to aviser blev dagblade skyldtes portostøtte fra staten. Denne støtte hørte dog op pr. 1. januar 2007 for specialmedier. Landbrugsavisen opgav dermed at udkomme som dagblad. Effektivt Landbrug besluttede at fortsætte.  Avisen er derfor i dag eneste dagblad i landbrugsmedie-verdenen.

Noter og eksterne henvisninger 
 
www.effektivtlandbrug.dk 
Effektivt Landbrug stopper som gratis dagblad 

Aviser fra Danmark
Etableret i 1970
Landbrugstidsskrifter
San Francisco Coacalco

San Francisco Coacalco er administrativt center for kommunen Coacalco de Berriozábal i delstaten Mexico. Denne byen er en del af Mexico City i Mexico.

Byer i Mexico

en:San Francisco Coacalco
Ben Besiakov

Ben Besiakov (født 27. oktober 1956 i Bellahøj) er en dansk pianist og keyboardspiller.

Ben Besiakov er en autodidakt musiker. Han fik musikundervisning på Bernadotteskolen af musikeren og pædagogen Adrian Bentzon, far til Aske Bentzon, som Besiakov senere spillede sammen med i fusionsgruppen Buki Yamaz. 

Han begyndte som 10-årig at spille på trompet, tværfløjte og derefter piano. Besiakov fik senere kontakt med den amerikanske saxofonist Ben Webster i København og fik et indblik i jazzens univers. Han havde sit første professionelle job som pianist som 15-årig i Jazzhus Montmartre i 1971.

Besiakov har spillet i mange sammenhænge - udover Buki Yamaz med Jesper Thilo, Aske Jacoby, Cæcilie Norby, Bent Jædig og Crème Fraiche - desuden sammen med mange internationale jazzmusikere. 

Han har endvidere udgivet en række album i eget navn og som featuring artist på andre kusntneres album.

Hæder og priser 
 1990 Ben Webster-prisen
 1992 modtog han JASA-prisen.

Eksterne henvisninger 
 Ben Besiakov

Referencer 

Jazzmusikere fra Danmark
Pianister fra Danmark
Modtagere af Ben Webster Prisen
Jakobs-bogie

Jakobs-bogie (efter den tyske jernbaneingeniør William Jakobs, 1858-1942) er en bogie, der forbinder to vogne eller moduler i et tog eller en sporvogn. I danske togsæt anvendes Jakobs-bogie i bl.a. IC3, IR4, IC2, IC4 og Lint 41.

Jernbanemateriel
Christina Pedersen

Christina Nimand Hansen, tidl. Pedersen (født 15. december 1982 i København) er en tidligere dansk håndboldspiller. 

I dag arbejder hun som juridisk specialkonsulent i Spillemyndigheden.

Hun begyndte med at spille håndbold som 6-årig i Ajax København. Hun fik debut på det danske A-landshold som 19-årig i 2002. Det var først i 2007 hun fik en fast plads på holdet. 4. december 2010 havde hun i alt spillet 68 kampe for nationalmandskabet.

Hun spillede sin sidste sæson på topplan for FIF som målmand i 2012/2013. Før dette havde hun spillet tre sæsoner i Viborg Håndboldklub.

I februar/marts 2014 gjorde hun comeback i et par kampe for København Håndbold pga. en skade hos Søs Søby

Christina Hansen har som spiller vundet følgende: DM Bronze 2010, Dansk Pokalvinder 2010, 2011 og
Dansk Supercup vinder 2011
 
I sæsonen 2009/10 blev hun kåret til årets kvindelige landsholdsspiller i Danmark.

Referencer

Eksterne henvisninger 

Håndboldspillere fra Danmark
Håndboldspillere fra Viborg HK
Håndboldspillere fra FC København Håndbold
Håndboldspillere fra FIF
Personer fra København
Olympiske håndboldspillere fra Danmark
Ethan Monnot Weisgard

Ethan Monnot Weisgard (født 1957 i Connecticut, USA) er forfatter, instruktør i Aikido en japansk kampkunst og trommeslager. Har boet i Danmark siden 1969, er japansk gift.

Har som trommeslager medvirket i Danmarks Radio Big Band (1976-2003), Buki Yamaz, Flair, Cox Orange, Creme Fraiche, Blast, Salsa Na Ma, Palle Mikkelborgs Entrance med flere.

Kilde 
 JapanBridge – Kurser i kultur, kommunikation og etikette. 

Trommeslagere fra Danmark
Drømmefanger

En Drømmefanger (af asabikeshiinh, edderkop, eller bawaajige nagwaagan, drømmenet) er et traditionelt indiansk håndarbejde. Drømmefangeren fremstilles typisk af en ring af pilekviste, i hvilken der flettes et net. Dette dekoreres med personlige og/eller hellige genstande. For nogle er drømmefangeren blevet et symbol på den indianske kultur.

Den amerikanske etnograf Frances Densmore skriver i sin bog om Chippewafolkets kultur, at:

Referencer 

Oprindelige amerikanere
Traditioner
Amuletter
Ixtapaluca

Ixtapaluca er en kommune beliggende i zone III af delstaten Mexico i Mexico. Kommunen har et areal på og et indbyggertal på . Kommunen er med i storbyområdet ZMCM.

Referencer

Links 
 Information om Ixtapaluca kommune  (spansk)

Kommuner i Mexico
Grandoli

Grandoli er en lille argentinsk badmintonklub, som bl.a. har Peter Gade som æresmedlem. 
Klubben største spiller gennem tiderne er tyskeren Hans Jürgen Woulfmayn Babie Dusseldorf.

Badmintonklubber
Sportsklubber i Argentina
Elizabeth Stuart

Elizabeth Stuart (født 19. august 1596, død 13. februar 1662) var den eneste overlevende datter af kong Jakob 6. af Skotland og 1. af England og hans danskfødte dronning Anna (datter af kong Frederik 2. af Danmark-Norge).

Vinterdronningen 
Elizabeth Stuart giftede sig med Frederik 5. af Pfalz i det kongelige kapel i Palace of Whitehall den 14. februar 1613. Frederik 5. var kurfyrste af Pfalz. Han er også kendt som Vinterkongen, fordi han var konge af Bøhmen i 1619-1620. Tilsvarende er Elizabeth Stuart kendt som Vinterdronningen.

Børn 
Elizabeth Stuart og Frederik af Pfalz fik følgende børn: 
 Frederik Henrik (1614–1629)—(druknet)
 Karl Ludwig (1617–1680), blev Kurfyrste af Pfalz i 1648
 Elisabeth (1618–1680)
 Rupert (1619–1682), kendt fra den Engelske borgerkrig.
 Maurice (1620–1652), som også kæmpede i den Engelske borgerkrig.
 Louise Hollandine (1622–1709)
 Ludvig (1624–1625)
 Edward (1625–1663)
 Henrietta Maria (1626–1651)
 Johan Philip Frederik (1627–1650) 
 Charlotte (1628–1631)
 Sophia (1630–1714), gift med kurfyrste Ernst August af Hannover. Sofia var mor til Georg 1. af Storbritannien og dermed stammoder til samtlige britiske regenter siden 1714. 
 Gustav Adolph (1632–1641)
  

Huset Stuart
Dronninger af Bøhmen
Kurfyrstinder af Pfalz
Kongelige fra Skotland
Kongelige fra England
Briter i 1600-tallet